በሃማሬሳ የተፈናቃዮች ካምፕ አካባቢ በተፈጠረው ግጭት የአራት ሰዎች ህይወት አልፏል
በምስራቅ ሀራርጌ ብሄራዊ ክልላዊ መንግስት በሃማሬሳ የተፈናቃዮች ካምፕ አካባቢ እሁድ ከሰዓት በተፈጠረው  ግጭት የአራት ሰዎች ህይወት ማለፉን የምስራቅ ሀራርጌ ዞን አስተዳዳር አስታወቀ፡፡እንደ አስተዳዳሪው አቶ ጀማል መሃመድ ገለጻ በግጭቱ ሌሎች 11 ሰዎችም ቆስለዋል፡፡      ግጭቱ የተነሳው ማንነታቸው ባልታወቀና እህል ጭነው ወደ ሀረር ሲሄዱ በነበሩ የጭነት ተሸከርካሪዎች ውስጥ በነበሩ ሰዎች ሲሆን መንስኤው እስካሁን በውል አለመታወቁ ነው የተዘገበው፡፡አከባቢው ባሁን ሰዓት የተረጋጋ ሁኔታ ውስጥ መሆኑን እና የችግሩ መንስኤ ተለይቶ ጥፋተኞችን ለህግ የማቅረብ ስራ እንደሚሰራ  አቶ ጀማል  ከዋልታ ቴሌቪዥን ጋር ባደረጉ  የስልክ ቆይታ ገልጸዋል፡፡